**Årsberetning sesongen 2024 for Øvre Rendal skytterlag**

Styret har i år bestått av Tore Hornseth - leder, Torbjørn Halvorsen - nestleder, Tove Døsen -kasserer, Rolf Arne Motrøen - styremedlem og Edgar Sørberg - ungdomsleder. Det er avholdt 3 ordinære styremøter. Vi har behandlet lagets økonomi, terminliste for åpne og interne stevner, arbeidsplan for laget og ungdomsutvalget herunder også dugnad samt deltagelse og gjennomføring av Tronfjellcup, samlagsstevne og andre stevner.

ØRSKL ved Frank har deltatt på møter vedrørende Tronfjellcup, hvor Frank har vært leder og sekretær.

ØRSKL var representert ved Frank Engene og Tore Hornseth på ombudsmøte for 2023 på Grimsbu i regi av Folldal SKL.

Lagets medlemstall for klasseførte skyttere pr 1. okt 2024 er på 69 stk. Medlemskontingenten er blitt sendt ut sentralt fra DFS, de har også stått for purringer etc.

Dette fungerer tilfredsstillende på alle måter

Det ble i år et underskudd på kr 14 468,- for driftsåret 2024. Underskuddet er i all hovedsak på grunn av innkjøp av nye monitorer og gravelektronikk. Økonomi blir fulgt opp jevnlig også i styremøter, dette er det kontroll på. Tove står for den daglige drifta, mens Jørn H fører regnskapet. Dette fungerer utmerket og de gjør en veldig god jobb. Tove har forøvrig gjort en kjempejobb med å reforhandle flere sponsorkontrakter. Det ble søkt sparebankstiftelsen om bidrag til nye monitorer, men vi ble ikke tilgodesett med noen penger til dette.

Det er utført vanlig vår dugnad med oppsetting og klargjøring av skiver samt noe vårarbeid. I forbindelse med at vi skulle arrangere både Tronfjellcup og samlagstevne på bane, er det gjennomført egne dugnader for dette.

Vi har hatt noen kommunikasjonsproblemer med skivene, så det ble bestilt opp nye standplassenheter, disse ble ikke satt opp da vi fikk anlegget oppe å gå igjen. De ligger på lager. Det er også blitt avholdt den vanlige høstdugnaden, med nedtagning av skiver, rydding av standplasser og klargjøring av 15 m (inklusive husvask i skytterhallen). Det ble også kjøpt inn noen nye monitorer, da de gamle er veldig slitt. I den forbindelse må vi nok se på ny strømforsyning til monitorene på 15m.

Det er blitt utført vanlig vedlikehold på veien. Amund Bolstad brøyter og strør. Bommen, står åpen på vinterstid.

Det har vært følgende arrangementer i regi av ØRSKL sesongen 2024.

**Åpne stevner:**

* 15 m: 3 stk, 140 deltagere til sammen.
* Utendørs:
* Tronfjellcup 136 deltagere.
* Samlagsstevne med 86 deltagere.

Når det gjelder åpne stevner, så er det mange år siden vi har arrangert 5 stevner på et år. Om det ikke er så mange deltagere så er forberedelsene og gjennomføringen den samme.

**Interne stevner arrangement:**

* Lagsmesterskap 15 m: 10 stk deltagere.
* Jegerkvelder.
* Skyteskole.
* Veterantreff for veteranene i Nord-Østerdal.
* Treninger.

**Resultater fra våre interne skytinger:**

|  |  |  |  |  |
| --- | --- | --- | --- | --- |
| Stevne | Navn skytter | Klasse | Poengsum | Plassering |
| LM 15 M | Torbjørn Halvorsen | V 73 | 348 | 1 |
| LM 15 M | Ole Harald Halvorsen | ER | 337 | 1 |
| LM 15 M | Linda Løvskeid | 1 | 242 | 1 |
| LM 15 M | Anne Beate Engebretsen | 3-5 | 322 | 1 |
| LM 15 M | Rolf Arne Motrøen | V 65 | 348 | 1 |
| LM 15 M | Tore Hornseth | V 55 | 345 | 1 |
| LM 15 M | Erik Arne Engebretsen  Sigurd Finstad | NU | 234  229 |  |

**Resultater av utvalgte stevner sesongen 2024.**

Sigbjørn Nystuen ble samlagsmester på 15m. Ellers er det ingen som har lykkes helt på de større stevnene i år. Resultatlister på åpne stevner ligger på nettsida til DFS.

Det er ikke mange som reiser ut og representerer laget utenfor kommunen, men all honnør til de som har interesse og tar seg tid til dette.

LS 15 M i Stjørdal ble arrangert for andre gang dette året, det er nok et arrangement som DFS har lykkes bra med. ØRSKL var representert med 6 stk skyttere, Anne Beate, Rolf Arne, Torbjørn, Erik Arne, Linda og Ole Harald.

Vi hadde 2 stk som representerte ØRSKL på landsskytterstevnet i Steinkjer, Frank og Gunhild en takk til disse for at vi da var representert på LS i år også.

Tronfjellcup ble i år arrangert for andre gang med noen flere deltagere, vi får bra tilbakemeldinger på dette så det bli spennende å se på deltagelsen i 2025. Vi ser også at det er marginalt med mannskap og spille på når det gjelder å gjennomføre arrangementet. Vil også takke Frank for den formidable jobben han gjør som leder og sekretær i Tronfjellcupen, det viser i hvert fall at Øvre Rendal SKL bidrar inn i fellesskapet.

Øvre Rendal skl arrangerte samlagsmesterskap på bane i år, det var egentlig Kvikne skl som skulle arrangere, men så seg ikke i stand til å få det gjennomført på grunn av mannskapsmangel. Stevnet gikk bra, litt problemer med en skive, men ellers mange blide fjes.

Hjemmesida er oppe og går, men med ikke altfor stor aktivitet så er det ikke så mye å skrive om. Men det er ønskelig at flere kommer med innspill på hva som kan legges ut der.

Aktiviteten på banen utendørs er stabil, omtrent som den har vært de 2-3 siste årene. Men vi ser også at aktiviteten blant jegere har en liten nedgang.

ØRJSK har ikke kjørt elgbanen denne sesongen, på grunn av tekniske problemer (andre året på rad).

Når det gjelder aktiviteten til ungdomsutvalget vises til egen årsmelding. Edgar og resten av styret i ungdomsgruppa gjør en god jobb med rekruteringen. Vil takke disse for innsatsen.

Det er ikke lett å drive med rekrutteringsarbeid, når vi vet at antall skoleelever går ned, og det er kamp om barna i forhold til andre aktiviteter. Det er også et stort frafall på landsbasis, det er unntaksvis lag som lykkes med rekrutteringsarbeid.

Generelt for aktiviteten i laget så er den stabil/nedadgående de 2 til 3 siste årene.

Det som er gledelig er at treningene på mandager for voksne er populært, både sosialt og treningsmessig.

Skyttersporten står i en veldig krevende tid. Spesielt på grunn av kostnader på ammunisjon samt at privatøkonomien blant flere kan være mere anstrengt. Det er også et usikkerhetsmoment vedrørende miljøproblematikken rundt eventuelt et blyforbud, her skal det vel komme en avklaring i løpet av 2025.

Torbjørn styrer utleie av skytterhuset. Han følger opp dette veldig bra, og ser opp med skytterbanen en god del. Det er Oddny Trøen som er renholder, noe alle er godt fornøyd med.

Da gjenstår det bare å takke alle som har bidratt i året som er gått, og som gjør at vi kan drive laget på en god og oversiktlig måte.

Lykke til neste sesong!

*Styret Øvre Rendal skytterlag*

*Tore Hornseth*

*Leder*